Lugege 2. Saamueli 7:18-29
Siis kuningas Taavet läks ja astus Issanda ette ning ütles: „Issand, mu Jumal, kes olen mina ja kes on mu sugu, et sa mind senini oled saatnud?” (2. Saamueli 7:18)
Olen oma elukoha eest väga tänulik. Meie kandis leidub jõgesid, järvi, supelrandu ja mägesid – kõik lühikese autosõidu kaugusel. Teen sageli retki loodusesse, et pildistada merilõvisid, valgepea-merikotkaid ja valgesaba-pampahirvi. Ühel päeval hakkasin mõtlema eksootilistele paikadele maailma eri nurkades, mida ma polnud saanud külastada, ning mul hakkas endast kahju. Avasin Piibli kindla teadmisega, et Jumal julgustab mind olema rahul oma kodupaigaga. Sattusin lugema tänast Taaveti palvet, kes pöördus alandlikult Jumala poole. Mõistsin, kui rumal on olla rahulolematu. Kõik, kes Taaveti kombel Issandat usaldavad, saavad osa Jumala igavesest kuningriigist. Taevased asjad pole võrreldavad maistega. Jumala juures kogeme midagi sellist, mis ületab kõigi selle maailma eksootiliste paikade ilu.
Wendy L. Macdonald (Briti-Columbia, Kanada)
PALVE:
Armas Jumal, tänu Sulle ilu eest, mille keskel elame, kuid aita meid mõista, et taevased asjad ületavad maised. Aamen.
PÄEVA MÕTISKLUS:
Jumala tõotused on kindlad.
PALVE TULIPUNKT:
KANADA KRISTLASED